钦定古今图书集成/明伦汇编/交谊典/第052卷 > 《吕豫石集》 > 《本俭十九则》
## 钦定古今图书集成/明伦汇编/交谊典/第052卷 > 《吕豫石集》 > 《本俭十九则》

俭其本乎？其有本之者乎？吾辈一樽一刺，所关世道
不小。天下日乱，往往胎于人心之奢，有识者其惜之
也。嗟乎！人之欲俭，谁不如我？而曰“俭于自奉，奢于客”，
无亦独为君子哉！

执友过从，为庀一餐，亦其情不容已，勿过丰，丰不可
继也。肴核六或八，不用果，是为“小集。”以柬邀者，或有
以酬之。肴核八或十或十二，不用果，或用四果，坐久
益以榼，是为常集。其新亲初欢，高朋特临，及寻常官
席，则十二肴四、菜四果，或果二行、榼一具，是为“特集。”
惟官府盛宴，难以概视，宜量加肴四器、果一二行，小
围如其数。其品肴皆荤蔬相间。若大花斗糖、“五牲”、“看
碗”之属，俱勿用。

“变而通之，存乎时，宁俭于格，勿有以加也。”瓜果豆羹，
皆可以饱，古人原自真率简朴，当存此意。

所须，取诸市，无特杀以干天和，不得已而杀。盛宴二
《特集》以下一。

《榼》视其所有席多省，时迫省，非坐久省。

惟盛宴独坐，馀双坐或数人围坐。

以亭午为期。薄暮退，勿恣夜饮，及以巨觥苦劝，或苛
令强人饮，至于“淋漓沉湎，乱我笾豆”，

揖让酬酢，视其事、其人、其情，而准诸《礼频》会宜稍简，
无相于缛。

《揖》之序：以宾、以长、以特召，皆不必告转。

告坐序定，总二揖，非应特告者，勿纷然交错。

相见以两拜为则，亦有应四拜者，拜后不必跪，
不用声妓，其俳优、鼓吹丝竹，非庆筵省

代亲友延客，因以罔利，君子耻为之昏宴。或不能已，
则以五六人为率，至二十人止。

前辈礼际简略，多不过五分六分至一钱者，以为溢
格。今当相与返古，虽士大夫仪节稍异，然不可不以
俭先俗。

“名刺通问”，皆以折柬行，或用单红白全幅勿用，不得
已，止用一次，禁四六启，虽有所先者，亦弗答。

生日，非至亲勿交贺。

《贺轴》所重在文，锦绣金帐，滥觞可厌。

丧不延客，不用妓，不作杂剧，不尚佛事，不张鼓吹，不煖丧，不途陈玩器，排筵歌舞，及强孝子饮酒。

冠服宜雅素，凡徇时尚淫靡，及用红黄色，是曰“服之
不衷。